PHED Minister leh Cyclone Remal avanga chhiatna thleng a hmuna rawn endik tur Inter Ministerial Central Team te inkawm,"902/2024-2025 A izawl the 21st June, 2024: Vawiin tlai khan PHE Minister Prof Lalnilawma chuan a office chamber, MINECO-ah Cyclone Remal avanga Mizoram hmun hrang hrangah chhiatna thleng rawn endik tur Inter Ministerial Central Team te a kawm a. Vawiinah member pathum - Pu Rajaveer Singh, SE, Ministry of Jal Shakti, Pu Adelbert Susngi, RO, MoRT leh Pu Moti Ram, Assistant Commissioner, RD te an lo thleng hmasa a. Naktuk hian member dang an rawn thleng belh leh dawn a ni. Prof Lalnilawma, PHED Minister chuan Central Team te chu Mizoramah lo lawmin Cyclone Remal avanga Mizoram hmun hrang hranga chhiatna thleng chungchang te a lo hrilhfiah a. A bikin a department kaihnawih - PHE, Horticulture leh Rural Development Department kaihhnawih a harsatna thleng chungchang te a sawipui. Greater Aizawl Water Supply Phase -I a chhiat vek thu leh a khawl te repair tura thawnchhuah a nih thu a sawi a. Tui thianghlim mamawh ang pump chhoh a theih loh avanga mipuiin harsatna an tawh te sawiin central team chu an thil hmuh te behchhan anga Mizoram in mamawh Central  Sawrkar hnena a thehluh te pawh a theih anga chak a lo enzui sak an mamawh tih a hrilh a ni. Meetingah hian DM&R Secretary bakah concerned Department aiawhin Secretary, E-in-C, Director leh official pawimawh te an tel a ni. Attachment Loading attachment...",Dated: 21 st Jun 24 5:38 PM,https://dipr.mizoram.gov.in/post/phed-minister-leh-cyclone-remal-avanga-chhiatna-thleng-a-hmuna-rawn-endik-tur-inter-ministerial-central-team-te-inkawm